
REFERAT

Privind aprobarea evaluării terenurilor atestate în domeniul public al Municipiului Timişoara conform H.G. 1016/ 2005, precum şi înregistrarea în contabilitate a valorii terenurilor evaluate conform anexei
 
Prin Hotărârea de Guvern numărul 1016/2005 se prevede atestarea domeniului public al judeţului Timiş, precum şi al muncipiilor, oraşelor şi comunelor în judeţul Timiş, astfel au fost stabilite terenurile care se află în domeniul public al Municipiului Timişoara.

Conform Legii 215/ 2001 care reglementează regimul general al autonomiei locale, precum şi organizarea şi funcţionarea administraţiei publice locale, se aprobă constituirea patrimoniului admistrativ-teritorial, bunuri care aparţin domeniului public, precum şi drepturile şi obligaţiile cu caracter patrimonial, care sunt supuse inventarierii şi evaluării.

Terenurile, domeniul public al Municipiului Timişoara, sunt evidenţiate în baza Legii 82/1991 în contabilitatea mijloacelor fixe în conturi specifice urmând a fi înregistrate în bilanţul contabil, reflectând astfel situaţia reală a elementelor patrimoniale.

 În anexa la prezentul referat este evidenţiat modul de evaluare a terenurilor care fac obiectul Hotărârii de Guvern numărul 1016 din 2005. Evaluarea a fost efectuată de către ing. Petru Opra, din cadrul Compartimentului Terenuri în luna decembrie 2013.
Faţă de cele de mai sus:

PROPUNEM:


Emiterea unei Hotărâri de Consiliu Local care să aprobe:

 
Evaluarea terenurilor intabulate în Cartea Funciară în baza Hotărârii de Guvern numărul 1016/2005, precum şi înregistrarea în contabilitate a valorii terenurilor evaluate conform anexei la prezenta.

